text: Família - Viu el Teatre, un hàbit saludable! Viu el Teatre, un hàbit saludable!
  La 13a. edició de VIU EL TEATRE té una programació d'espectacles dirigits a infants des de 0 fins a 12 anys des d'octubre 2016 fins a abril 2017 en tres espais emblemàtics de la ciutat de Barcelona. A continuació us detallem informació pràctica per a les famílies perquè tingueu en compte a l'hora d'organitzar la vostra agenda teatral amb els més petits de casa i per assegurar-vos l'èxit de l'activitat.
  Viu el teatre, una experiència única, saludable i emocionant.
  En cada espectacle us recomanem a partir de quina edat és adequat gaudir del muntatge que us proposem. Cada infant és un món, i els pares i mares de cada un sabeu millor que ningú els gustos, caràcter i maduresa dels vostres fills/es, per aquest motiu la recomanació és orientativa, especialment per aquelles famílies que sigui la vostra primera vegada al teatre i vulgueu assegurar-vos l'èxit de l'activitat.
  També teniu a la vostra disposició el telèfon 934324369 de dilluns a divendres de 10 h. a 14 h. on us resoldrem dubtes sobre els espectacles i les diferents activitats.
  Sabem que moltes famílies us agrada preparar a conciència la vostra sortida al teatre. Per aquest motiu us facilitem una fitxa didàctica de cada espectacle on teniu propostes de jocs i coneixements al voltants de l'obra que vingueu a veure, tant per a realitzar abans com després d'haver gaudit de l'espectacle.
  Trobareu la fitxa de cada espectacle a l'apartat PROGRAMACIÓ i ACTIVITATS
  Avui no és el dia
  Per a convertir l'experiència d'anar al teatre en família en un hàbit saludable i positiu per a tots i totes és important gaudir-ne de forma relaxada i divertida.
  En el cas que un cop començat l'espectacle , detecteu durant els primer 15 minuts que "avui no és el dia" pels vostres infants per gaudir positivament de l'espectacle, Viu el Teatre us oferim canviar les entrades per una propera funció o obra.
  Podeu sortir del pati de butaques i dirigiu-vos al personal del teatre qui us informarà de com realitzar el canvi. Perquè totes les mares i pares sabem que hi ha vegades que "avui no és el dia".
  En tots els teatres on vingueu a gaudir de les propostes teatrals de la 11a edició de VIU EL TEATRE trobareu alçadors pels més petits perquè l'alçada mai sigui un problema per gaudir del teatre.
  Compra d'entrades. A partir de quina edat? Indivisual i/o grups.
  Els espectacles programats al Teatre Poliorama i Teatre Romea, podeu adquirir l'entrada individual (de 10,5 € a 12,5 € per adults i infants a partir de 3 anys) o grups (9 € a partir de 10 persones). Els infants menors de 3 anys no necessiten entrada per accedir al teatre, però heu de tenir en compte que no tenen assignat un seient i per tant han de seure a la vostra falda. En el cas que durant la funció es neguitegin us demanem per respecte a la resta de famílies que accediu al vestíbul del teatre.
  En els espectacles al CCCB, teniu dues modalitat d'entrada:
  Entrada bebé, pera infants de 6 mesos a 12 anys: 9 €
  Grups (a partir de 10 persones): 9 €
  Les entrades les podeu comprar online o a les taquilles de cada teatre. Més informació a entrades i espai (enllaç: )
  Canviador i espai lactància
  En els espectacles al CCCB dirigits a nadons trobareu un espai habilitat per poder canviar els bolquers dels vostres infants amb comoditat.
  També hi ha un espai reservat per aquelles mares que vulgueu alletar els vostres infants amb intimitat i tranquil·litat.
  Anar al teatre en família és saludable!
  Des de Viu el Teatre promovem l'activitat d'anar al teatre en família com un hàbit saludable que aporta beneficis emocionals i comunicatius per a grans i petits.
  L'equip que formem part de Viu el Teatre hem crescut amb aquest hàbit i no dubtem ni un moment en compartir l'experiència, perquè és única, saludable i emocionant!